Bybane til Fyllingsdalen først

Byrådet begraver snuoperasjon og går vestover før Åsane.

Publisert Publisert 10. desember 2015

GÅR VEST: Byutviklingsbyråd Anna Elisa Tryti (Ap) er klinkende klar når det gjelder neste byggetrinn for Bybanen: Den skal gå mot Fyllingsdalen. Foto: Ørjan Deisz (arkiv)

Denne artikkelen er over fire år gammel

Før høstens kommunevalg var det flere som sådde tvil rundt byggingen av Bybanen til Fyllingsdalen. Blant dem var strategidirektør Lars Stendal i Jernbaneverket.

Jernbanen er en sentral brikke i spillet om Bybanen, siden de må godta at den går gjennom tomten deres på Mindemyren.

— Dette blir krevende, og selv om vi er innstilt på å finne gode løsninger, vil det ta tid. Jeg tror vi skal slite med å komme i mål til 2018, sa Stendal til BT i oktober.

Hovedargumentet til bergenspolitikerne for å prioritere Fyllingsdalen før Åsane, var nemlig at man kunne starte utbyggingen vestover allerede i 2018.

Daværende byrådslederkandidat Harald Schjelderup (Ap) fulgte opp Stendals bekymring med følgende sitat:

— Vi er kjent med at det er veldig mange brikker som skal falle på plass dersom det skal være mulig å bygge videre mot Fyllingsdalen allerede i 2018, slik det nåværende byrådet har sagt. Dersom det ikke viser seg å være mulig å gjøre det, så får vi rett og slett se på saken på nytt.

Ville bytte

Da Ap vant valget på fylkestinget, var beskjeden klar fra påtroppende fylkesordfører Anne Gine Hestetun (Ap):

– Med det vi vet i dag, vil utbyggingen mot Fyllingsdalen ta for lang tid. Vi ber derfor kommunen fremskynde utbygging mot Åsane. Vi kan ikke bare se på at arbeidet stopper opp. Nå må vil velge den strekningen som kan la seg realisere, sa Hestetun.

Det nye byrådet i Bergen la til grunn at det skal bygges til Fyllingsdalen først. Men at dersom dette ikke lot seg gjøre, var de klar for å kaste seg om og gå til Åsane.

«Slik kan byen bli bilfri», sjekk forslagene her.

Bergens nye byutviklingsbyråd, Anna Elisa Tryti (Ap), har brukt tiden etter valget til å sette seg inn i saken. En optimistisk byråd tror ikke det blir nødvendig med omkamp om Bybanen. Bergens nye byutviklingsbyråd, Anna Elisa Tryti (Ap), har brukt tiden etter valget til å sette seg inn i saken. En optimistisk byråd tror ikke det blir nødvendig med omkamp om Bybanen.

God dialog

Den største utfordringene er altså Jernbaneverket. Dersom de skal gi fra seg plass på Mindemyren, krever de å få dette kompensert ved at arealene deres på Nygårdstangen økes.

— Vi er i en god dialog med Jernbaneverket når det gjelder Nygårdstangen og Mindemyren. Allerede fredag skal jeg ha møte med jernbanedirektør Elisabeth Enger om disse problemstillingene. Og vi har en god dialog med Lars Stendal her i vest også, sier Tryti, og legger til:

— Jeg ser veldig lyst på spørsmålet om modernisering av Nygårdstangen, som vil gjøre det mulig å flytte godset til Jernbaneverket fra Mindemyren og dit.

- Så det blir ikke noen snuoperasjon mot Åsane?

— Det går helt klart mot Fyllingsdalen først, svarer hun.

Bybanekrangelen forklart på 90 sekunder.

Lars Stendal i Jernbaneverket sier han ikke har noe mer å tilføye til denne saken utover det han sa i oktober. Lars Stendal i Jernbaneverket sier han ikke har noe mer å tilføye til denne saken utover det han sa i oktober.

- Den gangen sa du dere ville slite med å komme i mål?

— Nå er vi i en prosess, og jeg har egentlig ikke noen kommentarer til dette nå.

Sak om Åsane

Høyres Martin Smith-Sivertsen var byrådsleder i fjor, og dermed den som leverte budskapet om at Fyllingsdalen måtte prioriteres. Nå er han glad for at det nye byrådet nå mener dette vil gå i orden.

— Det er viktig at kommunen finner løsninger sammen med Jernbaneverket og andre aktører. De må klare å komme i gang raskt. Det er veldig viktig for byutviklingen.

Samtidig som Tryti sier hun tror banen går først mot Fyllingsdalen, jobber hun med en sak om trasévalget til Åsane. Den sier hun skal legges frem for bystyret i 2016. Over jul inviterer byrådet også gruppen av kulturminnefaglige myndigheter til et møte.

— Dette er Riksantikvaren, Sjøfartsmuseet og Fylkeskonservatoren. Byantikvaren vil også være med. De skal legge premissene for den delen av traseen som går langs Bryggen.

Tryti sier gruppen også skal gi innspill til den design- og arkitekturkonkurransen byrådet vil ha for området.

Publisert Publisert: 10. desember 2015 08:38 Oppdatert: 10. desember 2015 09:20